ที่ มท ๐๘๑๖.๒/ว 354 กระทรวงมหาดไทย

ถนนอัษฎางค์ กทม. ๑๐๒๐๐

23 มกราคม ๒๕๖7

เรื่อง ขอกำชับให้หน่วยจัดซื้อเข้มงวดในขั้นตอนการส่งมอบและรับมอบนมโรงเรียน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมปศุสัตว์ ด่วนที่สุด ที่ กษ 0613/ว 1202

สิ่งที่ส่งมาด้วย ลงวันที่ 18 มกราคม 2567	1จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกรมปศุสัตว์ ว่า คณะอนุกรรมการบริหารกลางโครงการอาหารเสริม (นม) โรงเรียน ในคราวประชุมครั้งที่ 1/2567 เมื่อวันที่ 18 มกราคม 2567 มีมติเกี่ยวกับการติดตามการส่งมอบและรับมอบนมโรงเรียนให้เป็นไปตามข้อเสนอแนะของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ที่มีข้อเสนอแนะต่อหน่วยงานที่ทำหน้าที่ในการนำนโยบายไปปฏิบัติ ให้หน่วยงานที่รับผิดชอบในการจัดซื้อนมโรงเรียน ต้องให้ความสำคัญและเข้มงวดในขั้นตอนการส่งมอบและรับมอบนมโรงเรียน และมีมติเห็นชอบมอบหมายคณะอนุกรรมการบริหารกลางโครงการอาหารเสริม (นม) โรงเรียน
มีหนังสือกำชับหน่วยจัดซื้อในประเด็นดังกล่าว รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การดำเนินงานโครงการอาหารเสริม (นม) โรงเรียน ประจำปีการศึกษา 2566 ขององค์กรปกครองส่วนท้องถิ่นเป็นไปด้วยความเรียบร้อย และบรรลุวัตถุประสงค์ ตลอดจนเด็กนักเรียนได้ดื่มนมเพื่อให้มีสุขภาพแข็งแรงจากการได้รับสารอาหารที่ดีสำหรับพัฒนาร่างกายให้สมบูรณ์ จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

1. องค์กรปกครองส่วนท้องถิ่นในฐานะหน่วยจัดซื้อต้องให้ความสำคัญและเข้มงวดในขั้นตอนการส่งมอบและรับมอบนมโรงเรียน เพื่อให้การดำเนินงานโครงการอาหารเสริม (นม) โรงเรียน สอดคล้อง
และเป็นไปตามข้อเสนอแนะของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) และหากพบว่าผู้ประกอบการผลิตภัณฑ์นมไม่จัดส่งนมโรงเรียนให้ครบถ้วนตามสัญญาซื้อขายหรือปฏิบัติ
ไม่เป็นไปตามประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2566 ฉบับที่ 2 ลงวันที่ 3 พฤษภาคม 2566
ให้แจ้งรายละเอียดไปยังคณะอนุกรรมการขับเคลื่อนโครงการอาหารนมเพื่อเด็กและเยาวชนระดับกลุ่มพื้นที่ เพื่อดำเนินการตามมาตรการควบคุมและกำกับดูแลโครงการต่อไป

/2. ให้องค์กร …

-2-

2. ให้องค์กรปกครองส่วนท้องถิ่นรายงานผลการทำสัญญาซื้อขายและจัดส่งนมโรงเรียน
ภาคเรียนที่ 2/2566 ที่เป็นข้อมูลปัจจุบันผ่านทาง Google Form ตาม QR Code ที่แนบมาพร้อมนี้ หรือลิงก์ https://forms.gle/wAyWWJNDzZw6uzbm8 ภายในวันที่ 10 กุมภาพันธ์ 2567 ให้กรมส่งเสริมการปกครองท้องถิ่นทราบ เพื่อเสนอต่อคณะอนุกรรมการบริหารกลางโครงการอาหารเสริม (นม) โรงเรียนต่อไป

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

Google Form รายงานผลฯ

https://forms.gle/wAyWWJNDzZw6uzbm8

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวปรีญาภรณ์ อุบล โทร. 063 - 6715411

รอง อสถ.	..............................

ผอ.กศ.	..................................

ผอ.กง.ยศ.	.............................

หน.ฝ.	.....................................

จนท.	......................................

k_toey

2024-01-24

DLA-PC

SPM